Balasana (Y Plentyn)

Asana (neu osgo'r corff) o fewn ioga yw Bālāsana (), neu Y Plentyn, neu weithiau Plentyn yn Gorffwys. Mae'n asana penlinio, ac fei'i ceir mewn ioga modern fel ymarfer corff. Y Balasana yw'r asana croes i sawl osgo arall, ac fel arfer caiff ei ymarfer cyn ac ar ôl Sirsasana.

 Geirdarddiad 
Daw'r enw o'r geiriau Sansgrit बाल bala, "plentyn" ac आसन āsana, "osgo neu siâp" (y corff).

Ni ddisgrifir Balasana tan yr 20g pan ymddangosodd yr osgo hwn yn y gyfrol Gymnasteg Gynradd gan Niels Bukh ym 1924.

Darlunnir Ananda Balasana fel Kandukasana (Y Bêl) yn Sritattvanidhi yn y 19g.

 Amrywiadau 
bawd|Y Gwnhingen
Os oes angen, ac yn ystod beichiogrwydd, gall y pengliniau ledu oddi wrth ei gilydd. Gall y breichiau hefyd gael eu hymestyn ymlaen o flaen y pen.

Mae Ananda Balasana neu "Babi Hapus" yn ffurf wrthdro o'r asana hwn. Yma, mae'r corff ar y cefn, y cluniau ochr yn ochr â'r corff, y pengliniau wedi'u plygu a'r dwylo'n gafael ym mysedd y traed.

Mae Uttana Shishosana neu "Ci Bach Cam Ymhellach" yn ymestyn y corff nes bo'r talcen yn gorffwys ar y llawr a'r cluniau'n fertigol, gan roi ystum canolradd rhwng Balasana ac Adho Mukha Shvanasana (Ci ar i Lawr).

Mae Shasangasana (शसांगासन) neu "Y Gwningen", sy'n cael ei ymarfer yn Ioga Bikram, wedi'i godi nes bod y cluniau'n fertigol a'r pen a'r breichiau'n pwyntio'n ôl at y traed, gan greu hyblygrwydd dwys i'r asgwrn cefn.

 Gweler hefyd 

 Rhestr o asanas

 Cyfeiriadau 

 Dolenni allanol 
 Yoga Journal Photo a chyfarwyddiadau

Categori:Asanas agor y cluniau
Categori:Asanas penlinio
Categori:Asanas eistedd